Хума (област Разград)
Хума е село в Североизточна България. То се намира в община Самуил, област Разград.

Културни и природни забележителности 
Старобългарска крепост до с. Хума. Крепостта е разположена върху възвишение до самото село. Има форма на неправилен петоъгълник с площ 30 декара. Укрепителната ѝ система се състои от основна крепостна стена, изградена от ломени камъни, споени с глина, пред която е бил прокопан ров, предхождан от по-малка, външна стена. На отделни места по протежение на крепостната стена са били издигнати плътни кули. Вътрешността на крепостта е била заета от жилища – полуземлянки, отнасящи се към X в. (възможно и към части от IX и XI в). Предполага се, че крепостта е била изградена за защита на местното българско население след опустошителното унгарско нашествие от края на IX в.1

Източници 

1. Рашев, Р., С. Станилов, Старобългарско укрепено селище при с. Хума, Разградски окръг. София, 1987

Външни препратки 
 Старобългарската крепост до с. Хума

Външни препратки 

Села в област Разград
Населени места в община Самуил